JohanHeinsen/ENO huggingface dataset:
Aarhuus Stifts-Tidende, 1796-01-02
Den fra Basel til Venedig gaaende Brevpost, er imellem Basel og Lugano funden myrdet. Brevsækken laae aabnet ved Siden af ham. Den Franske Fregatte les Droits du Peuple, er strandet paa de norske Kyster, og den største Deel af Mandskabet druknet.
Aarhuus Stifts-Tidende, 1796-01-02
Efter den i Jtalien afdøde Generalmajor von Fischer, har man fundet, 200,000 Gulden i rede Penge og Papirer.
Aarhuus Stifts-Tidende, 1796-01-02
J Anledning af Stædet til en nye Freds=Congresses Holdelse, skal være gjort adskillige Forslag. J steden for Basel er Frankfurt foreslaaet, og om man ikke syntes derom, da Hamborg, fordi denne laae beqvemmere for Communicationen med Engeland.
Aarhuus Stifts-Tidende, 1796-01-02
Bekiendtgiørelser. I Vuurgaarde Bye, Grædstrup Sogn, Tørsting Herred, Skanderborg Amt, Waabensholms Gods, under Stamhuuset Mattrup, er ved Døden afgangen Huusmand Johan Nielsen Høegh. Hans Boe er strax efter Dødsfaldets Anmeldelse, taget under lovlig Skifte Ve handling. Toe af Arvingerne er fraværende og deres Opholdstæd ubekiendt. Disse, tillige med de øvrige Arvinger, saavelsom Stervboets Credi- og Debitorer, indkaldes med Aar og Dags Varsel, fra undertegnede Dato at regne, at møde i Stervboet, da Skiftet ventes sluttet. Falder der noget at arve, bliver det meget ubetydelig. Mattrup ved Horsens, den 5te Novemder 1795. P. Kingo, p. t. Fuldmægtig.
Aarhuus Stifts-Tidende, 1796-01-02
Af 11ve nylig hiemkomne Frugttræer, som i Gaar bleve plantede her i Haugen ere de 6 i Nat oprykkede fra deres Pæl, og bortstiaalne; hvo om dette Tyverie kan give nogen Oplysning, hvorved Tyven kunde opdages, loves 2 Rdr. i Douceur. Holm Præstegaard, den 31te December 1795. N. Liisberg.
Aarhuus Stifts-Tidende, 1796-01-02
Auction, Onsdagen den 3die Februarii 1796 om Formiddagen Kl. 10 Slet, bliver paa Øen Hirtzholmen, under Hiørrings Amt, ved offentlig Auction bortsolgt 3 a 400 Oxhoveder røde og hvide Viine, samt sove Kister med dito paa Boutellier, som alt er i Land bierget, fra det paa Touren fra Bourdeaux til Stettin, ført af Capitain M. D. Eggert, under Græs=Holmen.
Aarhuus Stifts-Tidende, 1796-01-02
den 3die November sidstleden ulykkeligviis indstrandede Galioth=Skib, Maria Dorothea kaldet; Thi maatte det behage de Herrer Liebhabere bemelte Dag, Tid og Sted, at indfinde Dem, hvor Conditionerne til Auctionens Fremme bliver bekiendtgjordt. Fladstrand, den 30te December 1795. L. F. Hedemark, Commissionair for Skib og Ladning:
Aarhuus Stifts-Tidende, 1796-01-02
Citroner og Brunsvig skruede Humle er til billigste Priser, et faae til Kiøbs hos Thøger Kiersgaard paa Meilgade. 300de Rdr. af Sabroe og Vester=Liisberg Herre, ders publiqve Penge kan til førstkommende Snapsting imod lovbefalet Sikkerhed og Rente, enten samlet eller separat bekommes hos Herreds Provsten. Lyngaae, den 24de December, 1795. David Borgen.
Aarhuus Stifts-Tidende, 1796-01-02
Den 9de December d. A. døde Maren Mogensdatte gift med Skoleholder Søren Sørensen, i Veilbye, Sønderhald Herred; Skifte=Retten indfandt sig strax, da Dødsfaldet var den blevet tilkiendegivet, forseglede og registre, rede Boet til 30te Dagen, som er den 6te Januari 1796. Enkemanden anmældte 2de Arvinger, En Halvbroder af den Afdøde Hans Mogensen i Tendrup og en Halvsøster Dorthea Mogensdatter i Carlebye, begge paa Rosenholms Gods, hvilke begge (og om der skulde være flere) til den 6te Januar vilde tage møde for under Forretningen at iagttage deres Ret. Øster-Alling ved Randers, den 17de December 1795. Klæstrup. Provst i Herredet.
Aarhuus Stifts-Tidende, 1796-01-02
En Jagt, drægtig 13 Commerce=Læster vel udhalet med Segl og Toug, samt en ypperlig Seiler, beliggende i Aarhuus Havn, er under Haanden at faae til Kiøbs; derom giver Jens Beck ved Munkeport Underretning, som tilligeforeviiser Jnventarii-Listen.
Aarhuus Stifts-Tidende, 1796-01-02
Den Gaard vesten Mariagger Kiøbstæd beliggende, Veiermølle Gaarden kaldet, med sammes tilhørende Eiendomme og Mark Jorder, er under Haanden at faae tilkiøbs paa billige Vilkaar, naar Vedkommende derom vil accordere forinden næste Januarii Maaneds Udgang med underskrevne Eier paa Siorup Ladegaard ved Greenaae, den 24de December 1795. F. Hansen.
Aarhuus Stifts-Tidende, 1796-01-02
Sidst afvigte 24de November er udi Tandrup Sogn, Enner Bye, under Bygholms Gods, uden Livsarvinger bortdød Anna Pedersdatter, Enke efter forhen afgangne Niels Christensen, der i endeel Aar forhen har tient som Ladefoged paa Urup, og hendes Boe er strax taget under Beskrivelse og Forsegling. Under den i Gaar holdte 30te Dags Forretning er det befunden at begge benævnte Afdøde have, under 3die Julii 1781 oprettet Testament, som den 27de dito allernaadigst er confirmeret, hvoreftraden længstlevende skulle beholde Boet udeelt, og samme efter dennes Død tilfalde fælleds Arvinger, ligesom de alle vare Sødskende, og uden Forskiel paa Kiøn. Og da ingen har kundet give nogen sikker Efterretning om, hvor de Afdødes Arvinger ere, saa indkaldes disse herved 3de Postdage efter hinanden, i de Kiøbenhavnske Berlingske, samt Aarhuus Stifts=Tidender, at møde eller møde lade paa 6te og 12te Ugers Dagen, den 6te Januarii og 16de Februarii 1796, da Skiftet i Stervboet videre behandles, for at iagttage og bevise deres Arve=Ret. Stervboets Credi- og Debitorer indkaldes til samme Tider, de første for lovligen at legitimere sig, de sidste for at opfylde deres Pligter, da Enhver skal vederfares Ret efter Loven og Boets Tilstand. Bygholm, den 23de December 1795. Willesen, Fuldmægtig ved Godset.
Aarhuus Stifts-Tidende, 1796-01-02
Da det er bekiendt, at jeg i langvarig Tid M. G. har været nedlagt i Sygdom og endnu er svag; saa bekiendtgiøres herved for mine Velyndere, at jeg har forsynet mig med en habil Svend fra Kiøbenhavn som til Fornøielse kan forrette deres Arbeide efter Behag. Aarhuus, den 30te December 1795. Mads Grønbech.
Aarhuus Stifts-Tidende, 1796-01-02
Trykfeil: J Avisen No. 103 paa første Sides 2den Spalte 4de Linie, ville man behageligst læse, isteden for 6 Millioner 600 Millioner.
Aarhuus Stifts-Tidende, 1796-01-06
Indenlandsk.
Aarhuus Stifts-Tidende, 1796-01-06
Aarhuus. Et ungt Menneske leverte mig i Dag 1 Rdr. til de Fattige, med disse Ord (for et Veddemaal, jeg tænker heler paa de Fattige, end drikker et Par Flasker Viin, dette er en ædel Tænkemaade. Aarhuus den 3die Jan. P. Willadsen.
Aarhuus Stifts-Tidende, 1796-01-06
En Tieneste Pige leverte mig i Dag 6 Rdr. til de Fattige fra hendes Hosbond, men da jeg ikke kiendte Pigen og hun ikke kunde huske hendes Hosbondes Navn, takkes herved den ubekiendte Godgiører paa de Fattiges Vegne, som derved blive husvalede. Aarhuus den 5te Januarii 1796. P. Willadsen.
Aarhuus Stifts-Tidende, 1796-01-06
Prædikanterne paa Fredag. Domkirken Hr. Stiftsprovst Jansen. Fruekirke. Hr. Selmer.
Aarhuus Stifts-Tidende, 1796-01-06
Prædikanterne paa 1ste Søndag efter Hell. 3 Kongersdag.
Aarhuus Stifts-Tidende, 1796-01-06
Froprædiken i Domkirken. Hr. Müller. Høimesse. Aftensang. Domkirken: Hr. Stiftspr. Jansen. Hr. Bechmann. Fruekirke Hr. Selmer. Hr. Jahnsen. Hospitalskirken Hr. Jahnsen.
Aarhuus Stifts-Tidende, 1796-01-06
Endelig er Ludvig den 16des Datter, Natten til den 21de December udført af Templetaarnet, hvor hun over i 39 Maaneder har sadt fangen, for at udvexles i Basel. Reisen skeer i 2 Karether, under en stærk Eskorte af Cavallerie. J Vognen, hvori Prindsessen, sad, var, foruden Frue von Suzy, forhenværende Undergouvernante for de Kongelige Børn, den indenlandske Minister, Benezech, og Commandanten for den Pariser bevæbnede Magt. I den 2den Vogn sad Borger Hug, forhen Kammertiener hos de Kongelige Børn, og som er omtalt i Ludvig den 16des Testamentel, Madam de Suzys Kammerfrue, den Kok, som Prindsessen har havt i Temple og endnu en anden Person. Saaledes har nu denne Prindsesse forladt et Fængsel, hvorfra hendes Fader, Moder og Faders Søster, imedens hun var der, er afhentet for at døe den skammeligste Død paa Schafottet, og hvorfra man for 5 Maaneder siden udbar hendes Broders Liig. Cormartins Proces, er nu endt. Han er dømt til Deportation og hans 8te Medanklagede er tilkiendt Fængselsstraf paa 3 Aar. General Hoche forventes til Paris i disse Dage. Under flere Formodninger, om hans tilkommende Bestemmelse, hører, at han skal afløse Borger Caillard i hans Gesandtskabspost ved det Berliner Hof.
Aarhuus Stifts-Tidende, 1796-01-06
Tydskland Endnu har man ingen Bekræftelse paa at der er sluttet Vaabenstilstand imellem FeldtmarschalClairfait og den franske General Jourdan. Maaskee er Armeens Uvirksomhed formedelst det indtrufne slette Veirligt, Aarsag til dette Rygte. J Manheim har man endnu den 24de December ikke hørt noget derom. Men efter de nyeste privat Breve fra Frankfurt, giver de af Franske Generalspersoner i Coln og Coblenz udspredte Efterretninger, den Slutning: at der fra Fransk Side virkelig er anholdt om en Vaabenstilstand, men, at man ikke vidste om samme var sluttet, og at man troede, der først maatte oppebies en Keiserlig Resolution derpaa fra Wien.
Aarhuus Stifts-Tidende, 1796-01-06
Efter de sidste Beretninger fra Frankfurt, benytter Franskmændene sig af Tiden, som de Keiserlige formedelst det slette Veierligt, nødes til at give dem, og forskandser sig i de forskiellige Positioner af Linien som de har fra Trarbach til Egnen af Bacharach.
Aarhuus Stifts-Tidende, 1796-01-06
Fra Kreutznach skrives: at General Nauendorfs Forposter kun paa en kort Tid har været i Trier. For ved Trier kom det den 18de December til en heftig Fegtning: hvor det Nauendorfske Korps maatte vige, endeel af Regimentet Pelegrini og Major Forster er derved kommen i Fransk Fangenskab. Man angiver de Fangne til 600 Mand og 3 Kanoner.
Aarhuus Stifts-Tidende, 1796-01-06
Et Korps Keiserl. og Churmainsiske Tropper, er d. 17de gaaet over Rhinen ved Lorch og fordreven Franskmændene til Bacharach. Den Churmannsiske Oberlieutnant Horodam og Keiserl. Lieutnant Trautmann commanderede Avantgarden og kom lige til Porten for Bacharach, Tropperne viste sig meget brave, men maatte vige Overmagten, indtil om Eftermiddagen da de fik Forstærkning, de kom da til at staae i Rheindebach.
Aarhuus Stifts-Tidende, 1796-01-06
Den 18de stod de Tydske bag ved den Bacharacher Skov, Franskmændene derimod i frie Mark for ved samme, og man lovede sig de bedste Følger. Franskmændene rykkede derimod den 18de Dec. udfra Pirmasens og Homburg og trængte allevegne de tydske Fortropper tilbage. Paa den ene Side avancerede de til Schopp og paa den anden til Landstuhl. De Keiserlige trak sig under bestandig Kanonering til Lauterne hvor de ventede at blive angreben, men de bleve imod Formodning i Rolighed, da Franskmændene trak sig igien tilbage.
Aarhuus Stifts-Tidende, 1796-01-06
Festningsværkene ved Maynz skal endnu mere forstærkes og giøres uovervindelige. Man vil forene Harden, bierget med Fortificationslinierne. Den Overrhinske Kreds raadslaaer over denne Gienstand og vil give dertil 5 a 6000 Arbeidere.
Aarhuus Stifts-Tidende, 1796-01-06
J den Deel af Churfyrstendommet Trier, som er besadt af de østerrigske Tropper, har den Keiserl. General v. Lilien bekiendtgjort en Proviantleverance til den 10de Januarii.
Aarhuus Stifts-Tidende, 1796-01-06
En Deel af det Keiserlige Beleirings Artillerie er alt trukken i Vinterqvarteer ved Heilbronn. Det der til hørende Corps bestaaer af 1 General, 37 Overoffcerer, 34 Fyrværkere, 98 Underofficerer, 68 Bom. barderere, 492 Kanoner, 484 Fuselerer, 280 Mand Rigstropper og 581 Mand henhørende til Kiørevæsene, i alt 2049 Personer og 1444 Heste.
Aarhuus Stifts-Tidende, 1796-01-06
De nyeste Beretninger som ere indløbne til Wien fra General Commanden i Jtalien, af 14de December, melder: at Franskmændene har trukken sig tilbage fra Ceva, ligesom og at de i Dalen Tanero har trukken sig tilbage til Garesio og kun udsadt svage Forposter ved Carcare og Altare imod den Keiserlige Armee. Den officielle Angivelse paa de Keiserliges Tab, er: 756 Døde, 677 Saarede, og 2750 Fangne, hvoriblant befinder sig General Ternirii. Af Kanoner som de ikke har kundet bringe over de steile Bierge, har de tabt 48 Stykker.
Aarhuus Stifts-Tidende, 1796-01-06
Spanien. Kongen har, i vedvarende Tilfredshed over Fredsslutningen med Frankrig, udnævnet den til Fredsfyrste ophøiede Hertug af Alcuda til Premierminister. Hans Jndsættelse i denne nye Værdighed, skal, for at giøre den endnu mærkværdigere, opsættes til en fornøielig Leilighed gives. Hans Broder, som er Gouverneur i Estramadura, er desuden bleven Generaladjutant ved den Kongelige Garde du Corps, og hans Morbroder, Don Alvarez, er bleven Generalcapitain i Andalusien og Gouverneur i Cadix. Madrit ligner nu næsten en Vaabenplads, Garnisonen bestaaer af 8000 Mand, 6000 Mand ligger i Nærheden og Carabinerne forventes. Man vil trække saa mange Militaire hertil, at de skal udgiøre et Corps af 20,000 Mand. Paa den Efterretning, at de Engelske Tropper i Festningen Gibraltar bliver forstærket, har Hoffet beorbret 14000 Mand at indrykke i Linierne ved St. Roch, Adskilligt. I Ugebladet Moniteuren, som udgaaer i Paris, advares imod falske Louisdorer, som fabriqveres i London, og at man har Efterretning, at disse sendes i Partieviis, 10,000 Stykker af Gangen, til Hamborg. Mange af dem skal kun veie 17 Karat, altsaa 5 for lidet, der giør en Forskiel af 25 Procento. De skal ellers ved nøie Undersøgelse være let at kiende fra de Ægte.
Aarhuus Stifts-Tidende, 1796-01-06
Barthelemmes Tilbagekaldelse fra Basel, opvækker her ubehagelige Følelser, da man troer at samme vil trækkeFredsværket i langdrag, om vore nye Seire i Jtalle, ikke skulle udvirke samme.
Aarhuus Stifts-Tidende, 1796-01-06
Den ved den Keiserlige Armee i Jtalien afdøde Generalmajor Fischer, skal selv have aflivet sig, strax efter at han hørte Fripartisten Baron Tauberer var faldet i Keiserlig Fangenskab.
Aarhuus Stifts-Tidende, 1796-01-06
Prinds Carl af Lichtenstein lider meget af Følgerne af sit Duelsaar. Han har alt udstaaet en Operation; men blev saa svag derefter at man seer hans Endeligt i Møde. Domherre von Weichs sidder endnu i Huusarrest hos en Politiecommissair.
Aarhuus Stifts-Tidende, 1796-01-06
Grev Sombreuils Kammertiener, er ankommen til Frankfurt fra Vannes, hvor han saae sin Herre blive arqvebuseret. Han, fik som Udlænder, Friehed at reise ud af Frankrig, og har medbragt en af Sombrenil skreven historisk Afskildring over Expeditionen paa Qviberon og hans Tilfangetagelse.
Aarhuus Stifts-Tidende, 1796-01-06
Over Emigranterne ved det Condeiske Corps, som staaer i det Badenske, indløber daglig Klager, nogle Chasseurs noble har i Neusatz ihielstukken 2 Badenske Undersattere og farlig saaret den 3die, saa har og Husarerne von Harneville af samme Corps, dødelig saaret 3 andre i Masch og Natten derpaa stukken Byen i Brand. Havde den Mirabeanske Legion ikke været der, som fører sig meget ordentlig op, da havde der skeet større Ulykker.
Aarhuus Stifts-Tidende, 1796-01-06
J Engeland har man opfunden, at der kan bages meget gode Skibstvebakker af Kartofler, hvilke endog skal være mere antiscorbutiske end de af Hvede, og ligesaa nærende. Admiralitetet der, har ladet samme undersøge, og fundet dem gode. Søefolkene der, vil maaskee nu for Eftertiden komme til at leve af Kartoffelbrød.
Aarhuus Stifts-Tidende, 1796-01-06
Bekiendtgiørelser. Tirsdagen den 1ste Martii 1796, om Formiddagen Kl. 11 Slet, bliver i Ans Kroe ved Auction opraabt Gravballegaard med Linaae Kirke=Korn- og Qvægtiende til Forpagtning paa visse Aar. Skulle nogen underhaanden attraae større Gaarde i Forpagtning, behager de derom, at henvende sig til undertegnede. Allinggaard den 29de December 1795. Reinert Forvalter.
Aarhuus Stifts-Tidende, 1796-01-06
De Subscribentere paa Hr. Fogtmanns Rescript=Samlinger som endnu ikke hos mig have afhentet deres Exemplarer af 3 4 og 5 Deele, erindres derom herved ærbødigst. Aarhuus, den 2den Januari 1796. N. Hviid.
Aarhuus Stifts-Tidende, 1796-01-06
Formedelst Forandring af Boepæl i en langt fraliggende Egn, agter jeg underskrevne underhaanden at bortsælge min eiende og paa Mariagers Kiøbstedgrundstaaende Veirmølle med Jnventarium, Møllen er for 28 Aar siden opbygt af det sværeste Egetømmer og staaer paa en meer end almindelig stærk Fod, i afvigte Aar er Møllen forseet med nye udvendig Klædning. Malingen er god. Til Møllen er skiødet og skiødes et Stykke Eiendom som gaaer lige til Møllen, samme stykke Eiendom er i afvigte Efteraar tilsaaet med 4 en halv Skp. Rug, ved Møllen er 1794 bygt 5 Fag Huus til Gieststald for Landsbyemaaling. For at facilitere Kiøberen, kan om forlanges den hele Kiøbesum blive staaende en bestemt Tid mod Sikkerhed for Capitalen og lovlig Renters Svarelse, skulde ingen Liebhaber under Haanden indfinde sig, stilles Møllen med omskrevne til offentlig Auction førstkommende 7de Martii d. A. Auctionen holdes her ved Møllestedet. Samme Dag lader jeg formedelst Transports Besværlighed bortsælge en Deel ubehøvende Jndboe, 4 Kiør, en blaaegraae : Aars Hæst 10 Qvarteer 2 Tommer, en 5 Aars bruun Hoppe, Vogne, Plouge, Harver med meget meere som for Vidtløftighedsskyld ei anføres. De Lysthavende ville behagentlig bestemte Dag tage Møde da Auctionsconditionerne skal blive bekiendtgjorte og blive meget billige. Mariagen den 4de Januarii 1796. v. Lange. Premier Lieutenant,
Aarhuus Stifts-Tidende, 1796-01-06
Hendes Høigrevelige Naade, Frue Grevinde Frys Des mercieres, haver paa min Forestilling, om ikke Boller Birketing kan holdes i Bierre Bye, som midt i Birket, siden det tilforn har været holdet ved Skiellet imellem Bierre og Ulstrup Marker, resolveret saaledes: 1) Jeg kan saa meget mindre have noget imod at Boller, Birketing holdes i Bierre Boe, som det beleiligste Sted, for de fleste af Birkets underliggende Bønder, siden samme i de ældre Tider har været holdet ved Skiellet, af Bierre Mark, dette Tinghuus i mange Aar været øde, og hvorover Retten skal være holdt paa Hovedgaarden. Jeg anseer det derhos beqvemmere for dem der søger Retten, fornemlig om Vinteren, at Tinger holdes i en Bye, end paa vild Mark, ligesom det er meere passende end Hovedgaarden, hvorunder Bønderne henhører. Hvilket herved til Vedkommendes Efterretning bekiendtgiøres. Horsens den 31de December 1795. Tolstrup.
Aarhuus Stifts-Tidende, 1796-01-06
Hos mig Undertegnede ere følgende Bøger med fleere at bekomme: Skiønhedsmidler for det smukke Kiøn.
Aarhuus Stifts-Tidende, 1796-01-06
Fuldstændig Huusholdnings-Bog for dristige HuusMødre. Underviisning for unge Fruentimmer, som selv vil besørge deres Huusholdning. Hallagers morende Historier for Børn.
Aarhuus Stifts-Tidende, 1796-01-06
Den astronomiske Børneven. Juule=Leege. Amor for Elskere og Ægtefolk. Høste Lommebog en Nyeaarsgave for Damer, Huus=Lægen 1. 2 og 3die Hæfte.
Aarhuus Stifts-Tidende, 1796-01-06
Advarsel til de Studerende. Randers den 3die Januarii 1796. N. Cordsen.
Aarhuus Stifts-Tidende, 1796-01-06
Paa Rosensgade No. 252 farves alle nymodens Couleurer paa Silkebaand for 1 sk. Alen, tilligemed Flor, Blonder og Silletøier; alt for billigste Betaling og i mueligste Hast.
Aarhuus Stifts-Tidende, 1796-01-06
J Buurgaarde Bye, Grædstrup Sogn, Tørsting Herred, Skanderborg Amt, Waabensholms Gods, under Stamhuuset Mattrup, er ved Døden afgangen Huusmand Johan Nielsen Høegh. Hans Boe er strax efter Dødsfaldets Anmeldelse, taget under lovlig Skifte Behandling. Toe af Arvingerne er fraværende og deres Opholdstæd ubekiendt. Disse, tillige med de øvrige Arvinger, saavelsom Stervboets Credi= og Debitorer, indkaldes med Aar og Dags Varsel, fra undertegnede Dato at regne, at møde i Stervboet, da Skiftet ventes sluttet. Falder der noget at arve, bliver det meget ubetydelig. Mattrup ved Horsens, den 5te November 1795. P. Kingo, p. t. Fuldmægtig.
Aarhuus Stifts-Tidende, 1796-01-06
Af 11ve nylig hiemkomne Frugttræer, som i Gaar bleve plantede her i Haugen, ere de 6 i Nat oprykkede fra deres Pæl, og bortstiaalne; hvo om dette Tyverie kan give nogen Oplysning, hvorved Tyven kunde opdages, loves 2 Rdr. i Douceur. Holm Præstegaard, den 31te December 1795. N. Liisberg.
Aarhuus Stifts-Tidende, 1796-01-06
Auction, Onsdagen den 3die Februarii 1796 om Formiddagen Kl. 10 Slet, bliver paa Øen Hirtzholmen, under Hiørrings Amt, ved offentlig Auction bortsolgt 3 a 400 Oxhoveder røde og hvide Viine, samt 50ve Kister med dito paa Boutellier, som alt er i Land bierget, fra det paa Touren fra Bourdeaux til Stettin, ført af Capitain M. D. Eggert, under Græs=Holmen den 3die November sidstleden ulykkeligviis indstrandede Gallioth=Skib, Maria Dorothea kaldet; Thi maatte det behage de Herrer Liebhabere bemelte Dag, Tid og Sted, at indfinde Dem, hvor Conditionerne til Auctionens Fremme bliver bekiendtgjordt. Fladstrand, den 30te December 1795. L. F. Hedemark, Commissionair for Skib og Ladning.
Aarhuus Stifts-Tidende, 1796-01-06
Da det er bekiendt, at jeg i langvarig Tid M. B. har været nedlagt i Sygdom og endnu er svag; saa bekiendtgiøres herved for mine Velyndere, at jeg har forsynet mig med en habil Svend fra Kiøbenhavn som til Fornøielse kan forrette deres Arbeide efter Behag. Aarhuus, den 30te December 1795. Mads Gronbech.
Aarhuus Stifts-Tidende, 1796-01-06
T faaes tilkjøbs : Markets=Passer a Bog 2 Mk. - . Hoved Mantals Lister a Bog 1 Mk. 81.
Aarhuus Stifts-Tidende, 1796-01-13
Indenlandsk. Kiøbenhavn. J Følge Circulaire fra det Kongel. Danske Cancellie af 2den Januarii 1796, er det tilladt, at alle nye Søe=Limiter, for at komme i Næringsvei, og blive øvede til deres Bestemmelse, maae tage Hyre i Coffardiefarten med Hs. Majestæts Undersaatters Skibe, saalænge de ei udfordres til Kongel. Tieneste.
Aarhuus Stifts-Tidende, 1796-01-13
Den 21de October f. A. er den halve Deel af Gaarden Theesen i Næss Sogn udi øvre Rommerige i Aggershuus Stift udgaaet ved Fieldskred og har paa 1 fierde deels Miil ganske tilstoppet Wormen=Elv med Steen og Gruus, hvilket har foraarsaget betydelige Ødelæggelser, sær af den Aarsag, at den 12 Miile lange Missen Søe allene har Udløb igiennem Wormen-Elv, den er derved paa forskiellige Steder steget langt op paa Landet, og dersom ikke Wormen-Elv inden Foraaret kan blive renset, saa er det, naar Sneen tøer, at befrygte, at Missen vil foraarsage de største Ødelæggelser; der arbeides midlertid af alle Kræfter paa Rendsningen, og af Kongens Casse skal dertil være forskudt nogle 1000 Rdlr. Man formoder at Wormen-Elv enten har undergravet Gaarden Thesens Jorder, eller at nogle Vandaarer fra given, til endeel store Myrer bag benævnte Gaard, have længere Tid havt Communication med hinanden og Tid efter anden bortskaaren noget af Grundvolden, der bestaaer af Leer, hvorved tilsidst Overfladen er nedstyrlet og er falden ud i Elven.
Aarhuus Stifts-Tidende, 1796-01-13
Prædikanterne paa Fredag. Domkirken Hr. Stiftsprovst Jansen. uekirke. Hr. Selmer.
Aarhuus Stifts-Tidende, 1796-01-13
Prædikanterne paa 2den Søndag efter Hell. 3 Kongersdag.
Aarhuus Stifts-Tidende, 1796-01-13
Froprædiken i Domkirken. Hr. Müller. Høimesse. Aftensang. Domkirken: Hr. Stiftspr. Jansen. Hr. Bechmann. Fruekirke Hr. Selmer. Hr. Jahnsen. Hospitalskirken Hr. Jahnsen.
Aarhuus Stifts-Tidende, 1796-01-13
Udenlandsk. Frankrig. Den Efterretning, at en Vaabenstilstand er nær ved at blive sluttet imellem vor Sambre=, Maatz, Rhin= og Moselarmee og den østerrigske Armee under Grev Clairfait og Wurmser, som med en Expresse er ankommen til Paris, har opvakt stor Glæde, da den bliver anseet af alle som det første Skridt, til Freden. Man tvivler saameget mindre om, at Ratificationen paa Vaabenstilstanden vil blive nægtet, som Regieringen selv, alt i Forveien har anthoriseret vore Generaler til at indgaae samme. Den 25de Decbr. forvandlede de 500des Raad sig igien i et hemmeligt Udskud, for at Raadslaae om Banqvens Jndretning. Enhver Ven af Republiken ønsker at disse Berraadslaaeninger og Beslutninger, maae have de bedste Følger til Finantsernes Forbedring. Overalt synes og vor Hovedstads Tilstand at forbedre sig. Enhver begynder nu at indsee, at ligesom vor Regiering erholder meere Fasthed, bliver Rolighed og Orden her, alt sikrere.